
A nappali lepkék között a törzsfejlődés során legkésőbb kialakult, 
legfejlettebb lepkecsaládokat találjuk. Az idetartozó családok fajai 
mind ún. , szabadszárnyúak", náluk már semmiféle kapcsolószer- 
kezet nincs, amely a fejlődés alacsonyabb szintjén álló lepkéknél 
a szárnyakat egymáshoz rögzíti. A szárnyak szabadon elcsúszhat- 
nak egymáson, ezek a lepkék szárnyfelületük méretét és súlypont- 
juk helyét repülés közben változtatni tudják. Így alkalmassá vál- 
nak a siklórepülésre, sőt egyes fajok a vitorlázórepülésre is, ami 
a rovarvilágban egyedülálló jelenség. Szárnyaik tarkák, rendsz. 
rint élénk színekben pompáznak, a lepke testéhez képest nagy 
csápjuk bunkós, pödörnyelvük jól fejlett, 

A nappali lepkéket közös néven többnyire pillangónak nevezik. 
Bár a pillangó név a szó szoros értelmében csak egy család: a 
Papilionidae család fajait illetné, mégis nyugodtan nevezhetjük így 
a nappali lepkék népes seregének egészét; ezzel a névvel jól elkü- 
lönítve öket a többi, életmódja szerint jórészt éjszakai lepkétől. 

A pillangók szívderítő jelenségek. A rét, a liget, az erdei tisztás, 
a hegyoldal, vagyis a természetes táj nem képzelhető el nélkülük. 
A fajok tavasztól őszig váltják egymást, némelyek át is telelnek. 

Sok színpompás pillangó él Európában is, a legszebb, legna- 
gyobb fajok azonban a melegebb vidékek polgárai. Mégse higgyük, 
hogy ha eljutunk egy trópusi-szubtrópusi rétre, ott több pillangót 
látunk, mint ha a Magyar-középhegység lankáin járkálgatunk. 
A trópusok gyepszintjében általában kevés a virág, több a mézelő 
virág a fákon és a cserjéken. Ezért a pillangók is a lombkoronában 
mozognak, kevesebben kerülnek a kereső ember szeme elé. 

A trópusi pillangók fajainak száma több tízezerre tehető. Össze- 
hasonlításként érdemes megjegyezni, hogy jelenlegi ismereteink 
szerint Magyarországon 164 pillangófaj él. 


BUSALEPKÉK (HESPERIIDAE) 


A napsütötte réteken, mezőkön, napfényes időben szinte szökellve 
repülő színes lepkék : a busalepkék. Fölfelé tartott szárnyakkal ül- 
nek, táplálkoznak a rétek terített asztaláról. Éltető elemük a nap- 
fény; mihelyt felhő takarja el a napot, ők is elbújnak. 

A világon mindenütt megtalálhatók, de a fajok zöme a melegebb 
tájakon él, Mig Amerika trópusain ezernél több faj honos, addig 
Eurázsiában mintegy kétszázra tehető a fajok száma. Magyaror- 
szágon 18 fajuk ismert. 

Rokonsági viszonyaik vitatottak, ez az a család, amely rendszer- 
tanilag , kilóg" a többi nappali lepke sorából. Csápjuk alakja külö- 
nösen jellegzetes: a csápbunkó vége horgas. Homlokuk széles, 
a csáp tövéről a szemek fölé , hajtincs" borul. Hernyójuk testi fel- 
építése és életmódja is eltér a többi nappali lepkéétől. 

1. Óriás-sebeslepke (Pyrrhocalcia iphis). A busalepkék egyik leg- 
nagyobb faja: elülső szárnyainak fesztávolsága 65-85 mm, a nős- 
tények nagyobbak a hímeknél. Képünk a nőstényt ábrázolja, a hím 
mintázata kevésbé szembetűnő. Hazája Sierra Leone. 

2. Kékfényű sebeslepke (Coeliades chalybe). Szárnyfesztávol: 
45-55 mm. Szárnyainak alapszíne sötét, mintázata fémfényű tür- 
kizkék. Ugandában él. 

3. Fülöp-szigeti sebeslepke (Hasora borneensis mavis). Szárnyai- 
nak fesztávolsága 40-50 mm. Sötétbarna szárnyaival egyes kiscbb 
termetű európai fajokra emlékeztet. A Fülöp-szigeteken honos. 
4. Vérpettyes fecskelepke (Amenis pionia). Kiscbb termetű faj, 
a szárnyak fesztávolsága: 40-45 mm. Gyors mozgású, hegyes 
szárnyú lepke. Hazája Venezucla. 

5. Sárgacsíikos sebeslepke (Celacnorrhinus illustris deroa). Az előző 
fajoknál kerekdedebb szárnyú lepke, szárnyfesztávolsága 40- 
45 mm. Ugandában él. 

I. tábla 


1. Nagy kolibrilepke (Phocidcs pigmalion). Nevét a kolibrire em- 
lékeztető alakjáról kapta ez a világos-sötét tarkázatú lepke. Szárny- 
fesztávolsága 45-50 mm. Hazája Peru. 


2. Csillagos kolibrilepke (Alera vulpina). Az előző fajhoz hasonló 
alakú, de mintázata attól teljesen eltérő. Szárnyfesztávolsága 40- 
45 mm. Ez is amerikai faj: Ecuadorban honos. 


3. Üvegfoltos fecskelepke (Myscelus phoronis). Különféle lepke- 
családokban előfordul az a jelenség, hogy egyes fajok szárnyain 
ún. , üveges" sejtek, vagyis pikkelyek nélküli foltok vannak. Min- 
5l egészen sajátságos képet ölt. Az üvegfoltos fecske- 
lepke szárnyainak fesztávolsága 45-50 mm. Hazája Peru. (Képünk 
a lepke fonákját mutatja.) 


4. Ausztráliai sebeslepke (Hasora discolor). Szárnyainak fe: 
volsága 40-45 mm, Új-Guincában él, (Képünk a lepkét fon: 
ról mutatja.) 


iomlepke (Megathymus streckeri). Nagy termetű, bo- 
tű lepke, szárnyainak fesztávolsága 65-75 mm. Mintá- 
zata arról árulkodik, hogy az északi félteke lakója, a hozzá hasonló 
formák Európában is előfordulnak. Hazája az USA. 


Mintláthattuk, a busalepkék közepes vagy kis termetű fajok, elülső 
szárnyaiknak fesztávolsága 18-90 mm között van, többségüké 
azonban nem haladja meg a 40-50 mm-t. Testük vaskos, izmos 
felépítésű. Szárnyaik erősek, hegyesek, gyors repülésre valók, 
sikló-vitorlázó repülést nem tesznek lehetővé. A busalepkék her- 
nyói orsó alakúak, többnyire zöldesek vagy sárgásak, a trópusi 
fajok között azonban élénk színű, os és pöttyös hernyók is van- 
nak. Összeszövik a leveleket, és abban élnek, ott is bábozódnak be. 
A fajok nagy részének hernyója fűféléken él. Bábjuk sima. 

II. tábla 


PILLANGÓK (PAPILIONIDAE) 


A nagy termetű, erőteljes felépítésű, 
tartoznak ide. Fejszőrzetük hosszú, csápbunkójuk nagy, nyelvük 
hosszú, erőteljes, mindhárom lábpárjuk jól fejlett. 

Hatalmas termetük, a tarka, élénk színű szárnyakkal, a legfel- 
tűnőbb nappali lepkékké teszi őket. A nagy szárnyfelületnek, vala- 
mint az izmos testnek köszönhetik, hogy a nappali lepkék között 
ők a legjobb repülők, a sikló-vitorlázó repülés igazi mesterei. 

Kedvelik a napfényt és a meleget. Virágról virágra szállnak, nek- 
tárral táplálkoznak, de csak rövid időre telepednek le egy-egy 
virágra. 

A fecskefarkú vagy villás farkú fajokat három csoportba sorol- 
ják: 1. a valódi fecskefark úak a legismertebb fajokat foglalják ma- 
gukba, 2. a kardfarkúak (vagy sárkánylepkék), farka rendkívül 
hosszú, és 3. a méregevők hernyói egy mérges növény, a farkas- 
alma (Aristolochia) zöld részeit fogyasztják, amelytől testükbe 
méreg épül be, s így ellenségeik számára ehetetlenné válnak. 

Ebbe a ádba tartoznak még a trópusokon elterjedt híres pa- 
radicsomlepkék vagy madárlepkék (Ornithoptera) és az Apolló- 
lepkék (Parna: cz utóbbiak azonban csak a mérsékelt égöv 
hűvösebb klímájú területein honosak, a trópusokon nem élnek. 


, zömmel , fecskefarkú" lepkék 


1. Havasi pillangó (Bhutanitis lidderdalii). A  Bhutanitis-fajok 
Ázsia magashegységeiben élnek. A képünkön bemutatott havasi 
pillangó India hegyvidékein honos. A szárnyak fesztávolsága: 
10-11 cm. 


2. Császárpillangó (Teinopalpus imperialis). Ez a faj szintén India 
lakója, és ahogy az előző faj is, ez is a valódi fecskefarkúakhoz 
tartozik. Szárnyfesztávolsága meghaladja a 11-12 cm-t. 


III. tábla 


1. Pompás fecskefarkú (Papilio blumei). A valódi fecskefarkú lep- 
kék (Papilio-fajok) sokfelé megtalálhatók, a legszebb fajok azon- 
ban a trópusokon élnek. Míg az curópaiak világos színű, több- 
nyire sárgás alapon sötét csíkokból álló mintát viselnek, addig 
a trópusokon sötét alapszínű, fémesen csillogó mintázatú fajok 
is élnek. Ezek egyik legszebbike a Celebeszen élő pompás fecske- 
farkú. Hatalmas lepke: terebélyes szárnyainak fesztávolsága 11- 
12 cm. 


2. Csíkos fecskefarkú (Papilio ascalaphus). Ez az előző fajnál is 
nagyobb termetű lepkefaj szintén Celebeszen él. Szárnyfesztávol- 
sága 12 em körül van. 


A fecskefarkú lepkék hernyói tömzsi, zömök állatok; egyes fajok 
hernyója meztelen csigára emlékeztet, Fejük mögött villa alakú, 
behúzható szarva. t viselnek. Ha megzavarják őket, kitolják 
a bűzös váladékot árasztó szervet, állítólag így védekeznek ellen- 
ségeikkel szemben. A tápnövényeken szabadon, rejtőzködés nél- 
kül élnek. 

Bábjuk alakja szögletes, fejük kéthegyű sisakra emlékeztet. 
A hernyók bábozódás ket az alzathoz rögzítik, majd 
derekuk köré selyems: főnek. Bábbá vedlésük után a bábot 
ezek a szálak szilárdan tartják. 


. tábla 


1. Celebeszi kardoslepke (Graphium androcles). Ez a faj a kard- 
farkú (vagy sárkány-) lepkék jellegzetes képviselője. Szárnyfesz- 
távolsága 75-80 mm, farka 40-50 mm hosszúságú. 


2. Kékholdas fecskefarkú (Papilio arcturus). A legszebb fémfényű 
fecskefarkú lepkék egyike. Szárnyfesztávolsága 80 mm körül van. 
Indiában él. 


A pillangók minden földrészen megtalálhatók, a legnagyobb és 
legszínesebb fajok a trópusokon élnek. Mintegy 700 fajuk ismert, 
a fajok nagy része a meleg égövön él. Eurázsiában körülbelül 70 
faj, közülük Magyarorszá faj található. 

A fecskefarkú lepkék leginkább a trópusi vidékeken terjedtek el, 
sok fajuk él a sűrű, áthatolhatatlan trópusi őserdőkben. Az utóbbi 
évtizedekben számos, a tudományos leírásokban addig ismeretlen, 
új fajuk került elő, az újabb és újabb kutatóexpedíciók révén. 
Bizonyára a nehezen megközelíthető trópusi vidékek, elsősorban 
a településektől távoli őserdők még további ismeretlen fajokat rej- 
tenek. 


V. tábla 


1. Paradicsomlepke (Ornithoptera paradisea). Ez a lepkefaj a pa- 
radicsomlepkék (Ornithoptera-fajok) névadó faja. Szárnyainak 
alakja a valódi fecskefarkú lepkékére emlékeztet, de a fémesen 
csillogó, zöld színű szárny a paradicsomlepkék jellegzetes bélyege. 
Szárnyfesztávolsága 10-11 cm. Új-Guincában él. 


2. Krőzus-lepke vagy mocsári madárlepke (Ornithoptera croesus). 
A paradicsomlepkék sok fajának szárnyai fémes zöld 
nak. A legszebb fajok egyike a narancsszínű 
Krőzus-lepke. Szárnyainak fesztávolsága 13-14 em. A Maluku- 
(Molukki-) szigeteken honos. 


A madárlepkék vagy paradicsomlepkék (Ornithoptera-fajok) a tró- 
Pusok leghíresebb lepkéi. Példányaik a lepkegyüjtemények féltve 
őrzött kincsei. Legnagyobb termetű fajaik a Góliát-lepkék (Orni- 
thoptera goliath, O. alexandrac), a legnagyobb pillangók, szárny- 
fesztávolságuk elérheti a 20 cm-t, Feltűnő a paradicsomlepkék iva 
úsága. Míg a hímek szárnyának bársonyfekete alapján f. 
mesen csillogó, élénk színű mintázat van, addig a nőstények bar- 
nák, szürkék vagy feketék. 
jomlepkék a melanéziai szigetvilágban élnek, s mivel 
terjeszkedésüknek útját állja a tenger, az egyes szigeteken sok 
a helyi forma, amelyek alfaji, esetleg faji értékűek is lehetnek, 
A lepkéket nehéz gyűjteni, többnyire az őserdők lombkoronájában 
élnek. A szigetvilág bennszülöttei hamar felismerték, hogy a para- 
dicsomlepkék hernyóinak gyűjtése és a lepkék hernyóból való te- 
se egészen jól jövedelmező üzlet, a nagy turistaforgalom- 
ban a ragyogó színű lepkék mindig jól értékesíthetők. 


VI. tábla 


FEHÉRLEPKÉK (PIERIDAE) 


Régen özöndékeknek hívták czeket a többnyire világos, zömmel 
fehér vagy sárga alapszínű lepkéket, amelyek valóban elözönlötték 
hajdanában a réteket. A nappali lepkék legismertebb képviselői 
voltaképpen, hiszen a káposztalepkét - ha másképp nem, hát kép- 
ről — talán mindenki ismeri. A trópusi fajok sokkal változatosabb 
színűek, mint az itthoniak, de igazán tarka lepke csak kevés van 
közöttük. Gyakori jelenség a szexuális és a szezondimorfizmus, 
vagyis a két ivar, a hím és a nőstény, illetve az egyes nemzedé- 
kek egymástól eltérő formáj. 

Gyenge vagy közepes röptűek, kevés közöttük az izmos testű, 
jól repülő faj. Mclegkedvelők, napsütötte rétek tisztásain táplál- 
koznak, némelyikük vízigényes, ezért szomjukat oltani olykor tö- 
megesen lepik el az útszéli tócsákat, a szivárgó vizeket. Hernyóik 
karcsúak, többnyire zöldek vagy zöldcsek, csikosak vagy foltosak, 
Bábjuk hegyes fejű, potrohvégén selyemszál köti az alzathoz. 

A család az egész Földön elterjedt, mintegy kétezer fajuk ismert. 
A legnagyobb fajszámot a trópusokon érik el. Magyarországon 
18 fajuk él. A család legszebb trópusi fajai: a tündérlepkék, 


1. Kormos tündérlepke (Charonias curytele). Szárnyfesztávolsága 
megközelíti a 6 cm-t. Ecuadorban honos. 

2. Narancsos tündérlepke (Cepora iudith malaya). Kisebb termetű 
faj, szárnyfesztávolsága 5 em körüli. Malájföldön él. 

3. Tarka tündérlepke (Delias hennin; A legszebb színű fajok- 
hoz sorolhatjuk pompásan rajzolatos szárnyai miatt. Szárnyfesz- 
távolsága 6 cm körül van. A Fülöp-szigeteken honos, (Képünk 
a lepke fonákját mutatja.) 

4. Nagy tündérlepke (Hebomoia leucippe). A család egyik óriása: 
szárnyfesztávolsága 9 cm körüli. Hazája Amboina. 


16 


VII, tábla 


BOGLÁRKALEPKÉK (LYCAENIDAE) 


Ez a több ezer fajt számláló óriási lepkecsalád zömmel a trópu- 
sokon él, de képviselői a mérsékelt égövön is megtalálhatók. Ma- 
gyarországon 52 fajukat ismerjük. 

Általában kis termetű lepkék, a legkisebbek elülső szárnyainak 
fesztávolsága nem éri el a 2 cm-t, az óriások sem nagyobbak 8 cm- 
nél. A nagy termetű fajok a trópusokon honosak. A legtöbb faj 
szárnya fémesen csillog, soké közöttük kékesen fénylik, ezek az 
igazi boglárkalepkék (Polyommatinae). Külön alcsaládba tartoz- 
nak a fémesen vöröslő tűzlepkék (Lycaenidae). A csücsköslepkék 
(Theclinae) szárnyai szerényebb színűek, szürkések-barnásak. 

A lepkék feje kerek, csápjuk feketén-fehéren gyűrűzött. Nyel- 
vük jól fejlett. Toruk és potrohuk viszonylag gyönge, szárnyuk 
erős. Kedvelik a napfényt, a rétek virágain táplálkoznak, 
ttük a nedvességkedvelő faj. Némely faj életmódja rend- 
kívül érdekes; hangyákkal élnek együtt az ún. myrmecophil fajok. 
1. Koronás fecskeboglárka (Evenus coronatus). Kék színű, fémes 
csillogású lepke, szárnyfesztávolsága 50 mm körül van. Ecuador- 
ban él. (Képünk a nőstényt mutatja.) 

2. Pompás fecskeboglárka (Evenus regalis). Az előző faj közeli 
rokona, annál valamivel kiscbb termetű, fesztávolsága 45 mm kö- 
rüli, Brazíliában honos. 

3. Kolorádói csücsköslepke (Hypaurotis crysalus). Fémes csil- 
logású, apró termetű lepke, szárnyfesztávolsága 35 mm körül van. 
Az USA déli államaiban él. 

4. Borneói rezesboglárka (Arhopoda horsfieldi leokrates). Tarka, 
közepes termetű, szárnyfcsztávolsága 45 mm körüli. Borneón él. 
5. Új-guineai rezesboglárka (Arhopoda hercules herculina). Nagy 
termetű, fémfényű lepke, szárnyfesztávolsága 50-55 mm. Új-Gui- 
neában honos. 

VIII. tábla 


1. Genovéva-selyemboglárka (Ogyris genoveva gela). Nagy termetű, 
fémesen csillogó, tarka mintázatú lepke. Szárnyfesztávolsága 
50 mm körül van. Ausztráliában él. 


2. Ezüstfonákú rezesboglárka (Curetis santana malayica). A tűz- 
lepkék jellegzetes képviselője, élénkvörös színű, erős röptű lepke. 
Szárnyfesztávolsága 40 mm körüli. Malájföldön honos. 


3. Zebraboglárka (Japonica saepestriata). A boglárkalepkék egyik, 
Japánban élő, érdekes mintázatú képviselője. Szárnyfesztávolsága 
35 mm körül van, (Képünk a lepkét fonákjáról mutatja.) 


4. Kékfényű villásboglárka (Aphnacus orcas). Kis termetű afrikai 
j. Szárnyfesztávolsága 25 mm körüli, Kenyában honos. (Képünk 
a lepke fonákját mutatja.) 


5. Pajzsoshernyójú bundáslepke (Liphyra brassolis). Nagy termetű 
faj, szárnyainak fesztávolsága 60-65 mm. Ausztráliában él. 


A boglárkalepkék hernyói orsó alakúak, ászkaszerűek. Sokféle 
növényen élnek, némely faj hernyói a lombkoronaszintben, másoké 
a gyepszintben (elsősorban pillangós virágú növényeken) lakmá- 
roznak. Vannak termések belsejében élő, magevő fajok is. 

Sok faj hernyójának egyik hátulsó testszelvényén édes váladékot 
kivál ó szerv van. Ezt a váladékot a hangyák kedvelik, s az 
ízletes csemege miatt látogatják a hernyókat. Sőt olyan fajok is 
vannak, amelyeknek a hernyóit a hangyák becipelik a bolyba, s ott 
szinte háziállatként táplálják, nevelgetik őket. 

A legtöbb faj hernyója bábozódás előtt függőleges helyzetben, 
fejjel lefelé csüng, potrohvégét az alzathoz erősíti, majd derckát 
egy selyemszállal rögzíti. Hernyóbőrét levedli, bábbá alakul. 
A hangyabolyban élő fajok hernyói a talajban bábozódnak be. 

MA 


CSÖRÖSLEPKÉK ÉS MOZAIKLEPKÉK 


Csőröslepkék (Libytheidae). Sajátságos alkatú lepkék. Nevüket 
a feltűnően hosszú ajaktapogatójuk (palpus labialis) miatt kapták, 
amely valósággal csőrszerű, elülső szárnyuk szögletes, csipkés 
szélű. 

Rendkívül kis fajszámú család, alig tucatnyi fajuk ismert. Eurá- 
zsiában mindössze két faja él, közülük egyik Magyarországon is 
megtalálható. Egy-egy kontinensen általában mindig csak egyetlen 
faj képviseli. 

Hernyóik karcsúak, zöldek: az ostorfán (Celtis) tanyáznak. 
Bábjuk fejjel lefelé csüng a tápnövényen. 

1. Maláji csőröslepke (Libythca myrrha). Családjának jellegzetes 
képviselője, a fajok többsége leginkább rá hasonlít. Szárnyfesz- 
távolsága 45-50 mm. Indiában és Malájföldön honos. 

2. Új-guineai csőröslepke (Libythea geofiroyi macnia). A csőrös- 
lepkék egyetlen lila szinű, fémes csillogású faja. Szárnyfesztávol- 
sága 50 mm körüli. Új-Guineában él. 


Mozaiklepkék (Riodinidae, Nemeobiidae). Nagy fajszámú család, 
kétezernél több fajuk ismert, leginkább Amerika trópusi tájain él- 
nek, Európában, így Magyarországon is csupán egy fajuk honos. 
Kis termetű vagy közepes nagyságú lepkék, szárnyfesztávol- 
ságuk 20-65 mm között van, A legkülönbözőbb színezetű és min- 
tázatú fajok fordulnak elő köztük, talán a legszebb pillangók. 
3. Ékes mozaiklepke (Stalachtis zephyritis evelina). Kis termetű, 
tarka szárnyú lepke, szárnyfesztávolsága 40 mm körül van. Brazí- 
liában él. 
4. Ecuadori bársonyfolt (Mcsosemia loruhana). Fémesen csillogó, 
kék színű, szárnyfesztávolsága 40 mm körüli. Ecuadorban honos. 
5. Piros mozaiklepke (Themonc pais). Pirosan tarkázott apró lepke. 
Szárnyfesztávolsága 35 mm körül van. Brazíliában él. 

1. Pirospettyes ördöglepke (Melanis pixe). Feltűnő színezetű, gyors 
mozgású, apró termetű lepke, szárnyfesztávolsága 35-40 mm. 
Chilében él. 


2. Csikos farkaslepke (Chorinca syiphina). Villás farkával a fecske- 
farkú lepkékre emlékeztet. Szárnyfesztávolsága 35 mm körül van. 
Bolíviában honos. (Képünk a lepkét fonákjáról mutatja.) 


3. Piros ördöglepke (Aricaris flammula). Gyors röptű, tarka színe- 
zetű kis lepke. Szárnyfesztávolsága 40 mm körül van. Peruban 
él. 


4. Pompás farkaslepke (Ancyluris inca). Tarka mintázatú lepke, 
hátulsó szárnyai csücsökben végződnek. Szárnyfesztávolsága 35- 
40 mm. Kolumbiában honos. 


5. Örvös farkaslepke (Ancyluris aulestes lamprotaenia). Az előző 
faj Ecuadorban élő rokona, Szárnyfesztávolsága 35-40 mm. 


A mozaiklepkék szeme kicsi, homlokuk széles. A nősténynek 
mindhárom pár lába egyformán fejlett járóláb, a hím viszont csak 
a 2.és 3. pár lábát tudja használni, az első lábpár csökevényes. 
és színpompájuk miatt a lepkék kolibi 
nek is nevezik őket. Életmódjuk rendkívül változatos, sok a rejtett 
életmódú faj, ezek otthonukban is csak ritkán kerülnek szem elé. 
Más fajok feltűnőek, virágokat látogatnak, és a félárnyékos erdei 
tisztásokon röpködnek, 

Hernyóik ászkaszerűek, zöldesek vagy feketések, finom szőrzet 
borítja őket. Néhány faj hernyóján tarka szemölcsök ékeskednek. 
A gyepszintben, a cserje- és a lombkoronaszintben egyaránt élnek 
mozaiklepkefajok a sokféle növényen. A bábok különféle színűek 
és alakúak. Némelyik faj bábja fejjel lefelé csüng, másoké a levelek 
felületére van kötözve selyemszállal. 

ZEBRALEPKÉK (HELICONIIDA E) 


A zebralepkék Amerika trópusi részein élnek. Nem nagy család, 
mintegy 70 fajuk ismert. Csak kevés faj hatol fel a mérsékelt klí- 
májú területekre, így mindössze négy faj él csak az USA déli álla- 
maiban. 

A családba igen hasonló alkatú fajok tartoznak. Jól jellemzi őket 
a tipikus formájú, keskeny, megnyúlt szárny, a hosszú csáp és 
a karcsú potroh. Méretük is viszonylag egységes: a szárnyak fesz- 
távolsága 60-100 mm között van. 

A zebralepkék ún. , védett" lepkék, mert undorító, bűzös test- 
folyadékuk megvédi őket a ragadozóktól. Biztonságukat szinte 
reklámozzák, ragyogó színeikkel és lassú, lomha röptükkel fel- 
hívják magukra a figyelmet. Vannak fajok, amelyek rendkívüli 
mértékben hasonlítanak egymáshoz, sőt más családok fajaihoz is. 
Meghatározásukat nehezíti az is, hogy a fajon belüli változatosság 
is nagy, és a különböző fajoknak ráadásul egymáshoz nagyon ha- 
sonló formái is vannak. 


1. Topázcsikos zebralepke (Heliconius doris aristomache viridis). 
E faj színezete a zebralepkék egyik jellegzetes színkombináci. 
mutatja. Szárnyfesztávolsága 75-80 mm. Kolumbiában honos. 


2. Smaragdcsíkos zebralepke (Heliconius doris viridana). Az előző 
fajnak egy eltérő formája. Szintén Kolumbiában él. 


3. Narancscsíkos zebralepke (Heliconius burneyi hubneri). Bra- 
zília a zebralepkék földrajzi elterjedésének egyik központja. Itt él 
a narancsszínű zebralepke is. Szárnyfesztávolsága 80 mm fölé is 
mehet. 

1. Vérfoltos zebralepke (Heliconius melpomene vulcanus). Ez az 
egyszerűbb mintázatú faj Kolumbiában él. Szárnyfesztávolsága 
75 mm körül van. 


2. Változékony zebralepke (Heliconius ethilla narcca physcoa). 
Ennek a zebralepkefajnak számos formája ismert. Képünkön 
a sárga mintázatú zebralepkék jellegzetes formáját láthatjuk. 
Szárnyfesztávolsága 75-80 mm. Peruban él. 


3. Gyöngyös zebralepke (Philaetria dido). Táblánkra pillantva is 
szembetűnik, hogy ez a faj szárnyának színezetével és alakjával 
eltér a többi zebralepkétől. Szárnyfesztávolsága 75-80 mm. Peru- 
ban honos. 


4. Baltaszárnyú zebralepke (Podotricha cuchroia caucana). Ezt 
a fajt ís elsősorban a szárnyak alakja különíti el a zebralepkék 
többségétől. Szárnyfesztávolsága 75-80 mm. Kolumbiában él. 


A zcbralepkék érdekes tulajdonsága az ún. aggregációs hajlam. 
Az azonos fajú lepkék szívesen gyűlnek össze tömegesen az erdők 
tisztásain, és éjszakára ,alvógyűlekezetet" alkotnak: 
lógnak le az alacsonyabb cserjék ágairól. Nappal azután szétszé- 
lednek, de több napon át esténként mindig visszatérnek ugyanarra 
a helyre táborozni. 

A zebralepkék tövises hernyói szinte kizárólag a szép golgota- 
virág-féléken (Passifloraceae) élnek. Bábjaik is tüskések, hátuk 
púpos. A tápnövény törzsén fejjel lefelé csüngenek. 

TÁNCOSLEPKÉK (ACRAEIDAE) 


A táncoslepkék sok tekintetben hasonlítanak a zebralepkékre, 
s mintha Afrika trópusi vidékein az utóbbiakat helyettesítenék. 
A család fajainak többsége Afrikában honos, csak kevés faj él az 
indo-ausztráliai faunában (Indonéziától Ausztráliáig terjedő terü- 
let) és Dél-Amerikában. Közepes létszámú család, az ismert fajok 
száma háromszáz alatt van. 

A lepkék mind színezetben, mind méretben sokkal jobban kü- 
lönböznek egymástól, mint az imént látott zebralepkék. Sok faj 
kellemetlen váladékot áraszt, amely megvédi őket ellenségeikkel 
szemben, Eme tulajdonságból más családokba tartozó lepkefajok 
is hasznot húznak. Bár ők maguk semmiféle vi taszító anyagot 
nem tudnak kibocsátani, de mert megtévesztésig hasonlítanak 
a , védett" táncoslepkékhez, őket is elkerülik megtévesztett táma- 
dóik. 

Lárváik tüskések, az afrikai fajok fő tápnövénye a golgotavirág 
(Passiflora). Az amerikai fajok sokféle növényen élnek. 

1. Üvegfoltos táncoslepke (Acraea semivitrea). Szárnyfelületének 
nagy része áttetsző, Szárnyfesztávolsága 50-55 mm. Afrikai faj: 
Ugandában honos. 

2. Vérfoltos táncoslepke (Acraca althofi). Ez a vörös mintázatú faj 
is Ugandában él, Szárnyfesztávolsága 50-60 mm. 

3. Új-guineai táncoslepke (Miyana meyeri). A kevés számú új- 
guineai táncoslepkék egyike, szárnyfesztávolsága 70-75 mm. 

4. Narancsos táncoslepke (Actinote parapheles). Dél-amerikai faj: 
Brazíliában honos. Szárnyfesztávolsága 50-55 mm. 

5. Kis táncoslepke (Actinote diceus). Az előzőnél kisebb termetű, 
dél-amerikai faj, szárnyfesztávolsága 45-50 mm. Kolumbiában 
él. 

TARKALEPKÉK (NYMPHALIDAE) 


Zömmel nagy termetű és színpompás lepkék. Mintázatuk több- 
nyire bonyolult, változatos, nehezen leírható. Szemük nagy, ajak- 
tapogatójuk előrefelé, fölfelé görbül. Nyelvük jól fejlett, csápjuk 
hosszú, Szárnyaik erőteljesek, elülső szárnyuk többnyire egyenlő 
oldalú háromszög alakú, külső szegélye gyakran csipkés vagy ka- 
réjos. Hátulsó szárnyuk lekerekített vagy kissé megnyúlt, egyes 
fajoknál csipkés vagy karéjos. 

A szárnyak fonákja jellegzetes mintázatot mutat. Sok olyan 
nemzetség van a tarkalepkék között, amelyeknek a fajai csak a fo- 
nák mintái alapján különböztethetők meg egymástól, (Ezért lát- 
hatunk némely gyűjteményben megfordított példányokat, fonák- 
jukkal fölfelé helyezték el őket a dobozban.) 

Változatos méretűek, a legkisebb fajok nem érik el a 3 cm-t, 
a legnagyobbak szárnyfesztávolsága 13 em körül van. 


1. Ál-táncoslepke (Pscudacraca boisduvali trimeni). Az ál-táncos- 
lepkék átmenetet alkotnak az előzőekben ismertetett táncoslepkék 
(Acracidac) és a valódi tarkalepkék között. A képen bemutatott 
faj Kenyában él, szárnyfesztávolsága 9 cm körül van. 


2. Indiai viráglepke (Terinos clarissa falcata). A viráglepkék már 
a tarkalepkék jellegzetes képviselői. Ez a faj Indiában, illetve 
Thaiföldön él, Szárnyfesztávolsága 7-8 cm. 


3. Tanzániai rókalepke (Hypolimnas antevorta). Ez a széles szár- 
nyú, nagy termetű faj rokonságban áll a hazai rókalepkékkel, raj- 
zolata azonban nem vöröses, hanem kék. Szárnyfesztávolsága 9- 
10 cm. Afrikai faj: Tanzániában honos. 

1. Madagaszkári rókalepke (Hypolimnas dexithea). Széles s: 
nyú, nagy termetű rókalepkefaj, szárnyfesztávolsága 9 cm körül 
van. Madagaszkáron él. 


2. Maláji levéllepke (Kallima horsdfieldi philarchus). A levéllepkék 
feltűnő, színpompás pillangók — amíg repülnek. Szárnyuk fonák- 
ját különös mintázat tarkítja. Mihelyt leszállnak egy fára vagy bo- 
korra, összecsukott szárnyukkal a zöld vagy a száraz falevélhez 
válnak hasonlóvá. A bemutatott faj Malájföldön él. Szárnyfesz- 
távolsága 8 cm körül van. (Képünk a lepkét fonákjáról mutatja.) 


3. Lilafényű sávoslepke (Euphacdra neophron violacea). A tarka- 
lepkék között jó néhány fajnak a szárnyai többféle színben ját- 
szanak. A szárnyak felszíne fémesen csillog, s a csillogás mindig 
a fény irányától és a nézőponttól függ. A színjátszó lepkék egyik 
jellegzetes képviselője ez a közepes méretű, 6 em körüli szárnyfesz- 
távolságú lepkefaj. Kenyában honos. 


Említettük, hogy a tarkalepkék szeme nagy, félgömb alakú, és 
hogy ajaktapogatójuk erős, pödörnyelvük jól fejlett. Három pár 
lábuk közül az első csökevényes, a hímeké erősebben, a nősté- 
nyeké kevésbé. Az első pár láb nem is vesz részt a járásban, az csak 
ún. , tisztogatóláb", 

Gyakoriak a fajon belüli változatok, az ún. eltérések, aberráci 
s nem is kevés faj akad elfehéredett (albinisztikus) vagy elfekete- 
dett (melanisztikus) példányokkal is. 

1. Nagy viráglepke (Euthalia duda). Nagy termetű, kerekded szár- 
nyú, jól repülő lepke. Hátulsó szárnyai fémesen csillognak. Szárny- 
fesztávolsága 7-8 cm. Indiában él. 


2. Új-guineai színjátszólepke (Apaturina erminca papuana). Na- 
gyon színes, tarka mintázatú színjátszólepke. Elülső szárnyai zöl- 
des, a hátulsók kékes fényben csillognak. Szárnyfesztávolsága 7- 
8 cm. Új-Guincában honos. 


3. Változékony bíborlepke (Agrias beata). Az Amerika trópusi vi- 
dékein élő bíborlepkék viszonylag egyszerübb mintázata igazán 
pompás színekben ragyog. A szárnyakon mindig egy-egy szín ural- 
kodik. Egyes biborlepkefajok nagy területen elterjedtek, és a fa- 
joknak különféle helyi formái ismertek. A változékony biborlepke 
itt ábrázolt változatának szárnyán a lila és zöld szín dominál. 
Szárnyfesztávolsága 7-8 cm. Peruban honos. 


4. Narancsos bíborlepke (Agrias amydon pericles trajanus). Szár- 
nyain a narancsvörös szín uralkodik. Szárnyfesztávolsága 7-8 cm. 
Brazíliában él. 


A tarkalcpkék családja az egyik legnépesebb nappalilepke-család. 
Több ezer fajuk ismert, az egész világon elterjedtek, legnagyobb 
szín- és alakgazdagságukat a trópusokon érik el. Magyarországon 
42 fajuk él. 

A tarkalepkefajok zömmel az erdők, a napfényes erdei utak, 
tisztások lakói. Felhős, borús időben nem repülnek, s akkor is 
elülnek", ha túl nagy a hőség, vagy ha számukra túlságosan erő- 
sen tűz a nap. A virágokat látogatják, ezért a mérsékelt égövön 
többnyire a gyepszint virágain találjuk, mig a trópusokon, ahol 
a virágok inkább a cserje- és lombkoronaszintben nyílnak, a tarka- 
lepkék csak ritkán ereszkednek le az aljnövényzetre. 

1. Pompás szivárványlepke (Prepona praeneste). A szivárványlep- 
kék (Brepona-fajok) Amerika feltűnő tarkalepkéi; nagy termetűek, 
széles szárnyúak, tarka szinűek és gyors mozgásúak. A pompás 
szivárványlepke. szárnyfesztávolsága 9 cm körül van. Peruban 
honos. 


2. Kis szivárványlepke (Prepona omphalc amesia dives). Alakja 
az előző fajéhoz hasonló, mintázata azonban fémes kék csillogású. 
Szárnyfesztávolsága 8 cm körül van. Ez a faj is Peruban él. 


3. Gyöngyös tigrislepke (Charaxcs cithareon nairobicus). A tig- 
rislepkék (Charaxcs-fajok), szintén a tarkalepkék családjához tar- 
toznak, az óvilág állatai, legtöbb fajuk Afrikában él. Alakjuk na- 
gyon jellegzetes: hátulsó szárnyukon apró farkacskákat viselnek. 
A gyöngyös tigrislepke szárnyainak fesztávolsága 7-8 cm. Kenyá- 
ban honos. 


4. Tejfoltos tigrislepke (Charaxes lactetinctus busogus). Feltűnő, 
nagy termetű Charaxes-faj, szárnyainak fesztávolsága 8 cm körül 
mozog. Ugandában honos. 


A tarkalepkék hernyói díszesek, testüket sorokba rendeződött tüs- 
kék borítják. Egyes fajokon a tüskék még el is ágaznak. Kivétel 
azonban a tigrislepkék és a színjátszólepkék nemzetségei, ahol 
a hernyók egészen simák, dísztelenek. 

Sok faj hernyói csoportosan élnek, és csak bábozódás előtt szé- 
lednek szét. Tápnövénykörük rendkívül széles. A gyepszintben ép- 
pen úgy megtalálhatók, mint a cserje- és lombkoronaszintben. 
A bábok szögletesek, a legtöbb faj bábja fejjel lefelé csüng. Egyes 
fajok bábját fémesen csillogó foltsorok borítják. 

PÁLMALEPKÉK (AMATHUSIIDAE) 


A pálmalepkék nincsenek sokan, a család száznál kevesebb fajt 
foglal magába. Európában nem élnek, a fajok túlnyomó része az 
indo-ausztráliai faunaterületen honos, mindössze két faj hatol be 
a palearktikus (eurázsiai) faunaterületre. Némely faj hernyói pál- 
malevelekkel táplálkoznak, s ezek olyan tömegesen jelenhetnek 
meg, hogy a pálmákat akár tarra is rághatják. 

"Nagy termetű, széles szárnyú lepkék, hátulsó szárnyuk fonákján 
szemfoltok láthatók. Zömmel közepes vagy nagy termetű fajok, 
a legkisebbek is nagyobbak 6 cm-nél. A nagy termetű fajok elérik 
a 15 cm-es nagyságot. Testük viszonylag gyönge, szárnyfelületük 
nagy, így nem jó repülök, csak kisebb távolságok berepülésére 
képcsek. 


1. Ál-azúrlepke (Zeudixia amethystus). Széles szárnyú, nagy szárny- 
felületű, gyönge testű lepke. Mintázata kékes fémfénnyel csillog. 
Szárnyfesztávolsága 8-9 cm. Malájföldön él. 


2. Indiai pálmalepke (Enisme euthymius tesselata). Ez a fakó szí- 
nezetű lepke a pálmalepkéknek jellegzetes képviselője. Szárnyfesz- 
távolsága 6-7 cm. Indiában honos. 


3. Nagy  bambuszlepke (Morphotenaris schoenbergi littoralis). 
A bambuszlepkék a mocsaras területek lakói, a bambusznádasok- 
ban élnek, onnan alig repülnek ki. A nagy bambuszlepke szárnyai- 
nak fesztávolsága 10-11 cm. Új-Guineában él. 

1. Sötét bambuszlepke (Taenaris domitilla). A bambuszlepkék 
szárnyainak fonákja jellegzetes mintázatú: hátulsó szárnyán nagy 
szemfoltok diszlenek. A szemfoltok mérete és helyzete jellegzetes, 
ezek alapján különítik el egymástól a fajokat. A sötét bambusz- 
lepke szárnyfesztávolsága 8-9 cm. A Moluku-szigeteken honos, 
(Képünk a lepkét fonákjáról mutatja.) 


2. Füstös bambuszlepke (Hyantis hodeva infumata). A füstös bam- 
buszlepkén nemcsak a hátulsó szárnyak fonákján, hanem elülső 
szárnyán is láthatunk szemfoltokat. Szárnyfesztávolsága 7-8 cm. 
Új-Guineában él, (Képünk a lepke fonákját mutatja.) 


3. Kínai koronáslepke ( Stichophthalma fruhstorferi). Ez a hatalmas 
termetű lepke a pálmalepkék. egyik legnagyobb faja, szárnyfesz- 
távolsága 11-12 cm. Kínában honos. 


A pálmalepkék ugyan a nappali lepkékhez tartoznak, sok fajuk 
azonban életmódja alapján mégsem nappali lepke. Szürkületkor — 
este és hajnalban — repülnek, az erős napfény elől sűrű bozótba, 
erdőkbe, nádasokba rejtöznek, 

Hernyóik főként egyszikű növényeken, csoportosan élnek. 
(A pálmák is és a pázsitfűfélékhez tartozó, nádtermetű bambu- 
szok mind egyszikűek !) Szőrbóbitájuk, valamint villás fej-és farok- 
nyúlványuk van. Bábjaik fejjel lefelé csüngenek. 

AZÚRLEPKÉK (MORPHIDAE) 


Az azúrlepkék vagy ,morfók" a legközismertebb trópusi lepkék. 
A család — fajszámát tekintve — ugyan nem mondható nagynak, 
hiszen mindössze 80 körül van az idetartozó fajok száma. Elterje- 
dési területük is viszonylag kicsi, valamennyi faj Amerika trópusi 
vidékein honos, ők a trópusi erdők leghíresebb és legfeltűnőbb 
lakói. 

Bármely lepkekiállításon - múzeumban vagy magángyűjtemény- 
ben - ragyogó kék fényű szárnyukkal a látogatók tekintetét első- 
ként ők vonják magukra, Szárnyuk tündöklő színe az idő múlá- 
sával sem fakul, mert a pikkelyek színüket és fényüket nem festék- 
től, hanem fizikai szerkezetüktől kapja. 

Nem minden fajnak sajátsága azonban ez a fémcs csillogású kék 
szín: vannak zöldesfehér és barnásrózsa: ajok is. Sok olyan 
faj is van, amelynek csak a hímje csillogó kék, a nőstény szeré- 
nyebb köntöst visel. 

Többnyire nagy termetű lepkék, a legkisebb faj (Morpho rho- 
dopteron) szárnyfesztávolsága 7-8 em, a legnagyobb (Morpho 
hecuba) eléri a 20 cm-t. 


1. Sötét azúrlepke (Morpho hecuba obidona). A legnagyobb ter- 
metű azúrlepkefaj, itt bemutatott formája 12-14 cm szárnyfesz- 
távolságú. Brazíliában honos. 


2. Kékcsíkos azúrlepke (Morpho cisseis). E nagy termetű faj fekete 
szárnyain fémes kék színű szalagok húzódnak. Szárnyfesztávol- 
sága 12-14 cm. Ez a faj is Brazíliában honos. 

1. Hosszúszárnyú azúrlepke (Morpho amphitrion). Szárnyainak 
alapszíne barna. A türkizkékes bevonat kifelé halványul. Szárny- 
fesztávolsága 13-14 cm. Peruban honos. 


2. Heléna-azúrlepke (Morpho helcna). A morfók egyes fajai nagy- 
mértékű ivari kétalakúságot, dimorfizmust mutatnak : a hímek kék 
fényűek, a nőstények sárgák-barnák. Képünk a Heléna-azúrlepke 
nőstényét mutatja. Szárnyfesztávolsága 15-16 em. Ez a faj is Peru- 
ban él. 


A morfók kimondottan nappali állatok, csak a nap legmelegebb 
időszakában, a dél körüli órákban aktívak. Életmódjuk változatos: 
sok faj erdőkben, erdőszegélyeken, a lombkorona szintjében él 
mások az erdők aljnövényzetében, ismét mások az emberi telepü- 
lések környékét keresik fel. 

A lepkék gyűjtése nem könnyű, hiszen elsősorban a magas fák 
lombkoronája körül röpködnek. A gyűjtők többféle módon is 
csalogatják őket. A lepkék nagyon kedvelik a hullott, erjedő gyü- 
mölcsöt; ezzel édesgetik le őket a földre. 

A másik gyűjtési mód arra épít, hogy az ivarok egymásra talá- 
lását a feltűnő kék szín segíti elő, így a gyűjtők megfelelő kék színű 
kendő lobogtatásával is le tudják csalogatni a lepkéket a fák 
közül. 

A ritkább fajok valóságos vagyonokért cserélnek gazdát a rovar- 
börzéken a világ nagyvárosaiban. 

1. Tarka azúrlepke (Morpho menelaus terrestris). A tarka azúr- 
lepke azoknak a fajoknak egyike, amelynek hímje és nősténye 
egyaránt fémes kék fénnyel csillog. Ez a faj Közép- és Dél-Ame- 
rika viszonylag nagy területén honos, elterjedési területén belül 
különféle alfajai élnek. Képünk a Braziliában élő alfaj (terrestris) 
nőstény példányát mutatja. Szárnyfesztávolsága 11-12 cm. 


2. Fényes azúrlepke (Morpho amathontec). Az azúrlepkék között 
pompás világoskék fényben csillogó fajok is vannak. Ilyen a fényes 
azúrlepke is. Nagy termetű faj, szárnyfesztávolsága 13-14 cm. 
Kolumbiában él ez az ékszer szépségű lepke. 


Az azúrlepkék petéi nagyok : 2mm átmérőjűek is vannak közöttük. 
Hernyóik feltűnő szinezetűek : ragyogó zöld, kék vagy vörös ször- 
bóbitát hordanak, és sok faj hernyójának színes farokvillá; van, 
Feltűnő tarkaságuk ellenére az azúrlepkék hernyóit alig ismerik, 
mert a hernyók leginkább a fák lombkoronájáig felkapaszkodó, 
kúszó liánokon élnek. Leggyakrabban a pillangós virágú növé- 
nyekkel táplálkoznak. 

A báboknak kiemelkedő szárnytokjuk és kis fejdudoraik van- 
nak, A bábnyugalom mindössze 3-4 hétig tart. 

AMAZON-LEPKÉK (BRASSOLIDAE) 


Angolul baglyoknak (owls) nevezik ezeket a pillangókat: rend- 
szertani értelemben ugyan nappali lepkék (a nappali lepkék jelleg- 
zetes anatómiai bélyegeivel), ám életmódjukat tekintve , baglyok", 
mert kerülik a napfényt, a szürkületi órákban röpködnek. 

Nem nagy lepkecsalád, mintegy 80 fajukat ismerjük, elterjedési 
területük is meglehetősen korlátozott: Amerika trópusi részcin, 
a déli szélesség 35. és az északi szélesség 20. foka között élnek. 
Többségük nagy termetű, a Caligo-fajok egynémelyikének szárny- 
fesztávolsága eléri a 20 cm-t. A legkisebb fajok 6 cm körüliek. 
Szárnyuk fonákján nagy szemfoltok ékeskednek, ezzel valószínű- 
leg a madarakat riasztják el, A legtöbb faj szárnyainak felszíne 
tompa, fénytelen barna, de néhány fajé bíborszínű vagy a morfó- 
kéra emlékeztetően fénylő kék. Sok faj szárnyán illatfoltok, ször- 
pamacsok vannak. A hím a nősténytől alig különbözik. 

A fajok többsége erdős területeken él, Hernyóik pálmákon, ba- 
nánon, ananászon és más egyszikűeken lakmároznak, éjszaka táp- 
lálkoznak. Néhány közép-amerikai Caligo-faj ismert banánkár- 
tevő. Ezek a lepkék a szürkületi órákban tömegesen röpködnek 
a banánültetvények körül. Bábjaik fejjel lefelé csüngenek a táp- 
növényeken. 


1. Nagy denevérlepke (Caligo uranus). Mexikóban honos, a denc- 
vérekhez hasonlóan az esti és hajnali órákban repül. Szárnyainak 
fesztávolsága 10 em körül van. 


2. Kis Amazon-lepke (Brassolis astyra). Ez is szürkületkor repülő 
faj. Brazíliában él. Szárnyfesztávolsága 8 em körül van. 


3. Banánlepke (Dasyophthalma rusina). Brazíliában honos, her- 
nyója a banánon él. Szárnyfesztávolsága 7-8 cm. 

SZEMESLEPKÉK (SATYRIDAE) 


Többnyire barna lepkék, szárnyuk fonákján szemfoltokkal ; erdők- 
ben, erdei tisztásokon és magas füves réteken élnek — így ismerjük 
a szemeslepkéket. A trópusokon élő fajok tarkábbak, színesebbek, 
de ők sem tagadhatják le a szerényebb rokonságot. 

Közepesek vagy kis méretűek, a legnagyobbak (a trópusokon) 
13 cm körüliek, a legkisebbek 3 cm-nél is kisebbek, A család az 
egész világon elterjedt, a trópusokon éppúgy, mint a mérsékelt öv- 
ben. Egyes csoportjaik a hűvös tájak jellemző nappali lepkéi, ilye- 
nek például az európai és ázsiai magashegységek szerecsenlepke- 
fajai (Erebia). A család több ezer fajt számlál, közülük Magyar- 
országon 27 él. 

Fejük kicsi, szemük nagy, csápjuk karcsú. Nyelvük jól fejlett. 
Sok faj hímjeinek elülső szárnyán hosszú szőrökből álló sajátságos 
folt, az ún, illatcsik (androconium) fejlődött ki, ez az ivarok egy- 
másra találását segíti. A hernyók orsó alakúak, laposak, csupa- 
szok, farokvillájuk van. Főleg egyszikű növényeken élnek. Báb- 
juk a tápnövényen csüng, esetleg a talajon hever. 


1. Barna szatírlepke (Antirrhaca philoctetes). Hátulsó szárnyain 
fémfényű lila foltokat látunk, a hátulsó szárnyak kis farkocskák- 
ban végződnek. Szárnyfesztávolsága 7-8 em. Braziliában honos. 
2. Kis múzsalepke (Cithaerias aurorina). A múzsalepkék szárnyai 
áttetszőek, a hátulsó szárnyakon kis szemfoltok és nagy színes fol- 
tok pompáznak. A kis múzsalepke szárnyainak fesztávolsága 
5-6 cm. Peruban honos. 

3. Pompás múzsalepke (Pierella nercis). Szárnyai kevésbé áttet- 
szőek. Szárnyfcsztávolsága 6-7 cm. Brazíliában él. 

4. Sárgacsikos szatírlepke (Paralethe dendrophilus). Ez a hazai 
szemeslepkék némelyikére emlékeztető faj Dél-Afrikában honos. 
Szárnyfesztávolsága 6-7 cm. 

ÜVEGLEPKÉK (ITHOMIIDAE) 


Karcsú termetű, közepes vagy annál kisebb méretű, áttetsző szár- 
nyú vagy színes lepkék. A legkisebbek a 3 cm-t sem érik el, a leg- 
nagyobbak kiterjesztett szárnyai 11-12cm körül vannak. A színes 
fajok szárnyai narancssárga-barna, feketén-fehéren-sárgán csiko- 
sak vagy foltosak. Közülük némelyek annyira hasonlítanak bizo- 
nyos zebralepkékhez, hogy csak tüzetes vizsgálattal, a szárnyerezet 
milyenségének megállapításával lehet megkülönböztetni őket. Jó 
elkülönítő bélyeg az üveglepkék hímjének hátulsó szárnyán talál- 
ható hosszú szőrpamat is, ilyen nincs a zebralepkéknél. 

A család néhány száz fajt számlál, ezek egy kivételével Amerika 
trópusi tájain élnek. Az egyetlen kivétel az ausztráliai üveglepke 
(Tellervo zeilus), ez Ausztráliában és Új-Guineában honos. 


1. Barnacsíkos üveglepke (Athesis clearista). A szoros értelemben 
vett üveglepkék jellegzetes képviselője, szárnyai áttetszőek, min- 
tázata elsősorban az erek mentén helyezkedik el, Szárnyfesztávol- 
sága 6-7 cm, Hazája: Venezuela. 


2. Cifra papagájlepke (Melinaea maelus cydon). A papagájlepkék 
szárnyai vörösen-barnán tarkázottak. A cifra papagájlepke Ame- 
rika meglehetősen nagy területén él, s különféle alfajokra tagoló- 
dik. A képünkön bemutatott alfaj (cydon) Peruban honos. 


3. Nagy papagájlepke (Melinaca menophilus zancka). Az előzőhöz 
hasonló, annál nagyobb termetű faj, szárnyfesztávolsága 8 cm kö- 
rül van. A bemutatott alfaj hazája: Ecuador. 


4. Venezuelai papagájlepke (Hyalyris avinoffi). Szárnyai áttetszőek, 
erezete és szárnyainak szegélye sötét színű. Szárnyfesztávolsága 
van. Venezuelában él. 

1. Tarka papagájlepke (Hyalyris oulita). Szárnyfelületének na- 
gyobb részét barna és narancsvörös pikkelyek borítják, az elülső 
szárnyak közepe táján pikkelymentes, áttetsző folt van. Szárny- 
fesztávolsága 5-6 cm. Peruban honos. 


2. Fehérpontos üveglepke (Godyris zavalcta). Szárnyfelületének 
nagy része áttetsző. Szárnyfesztávolsága 5-6 em. Kolumbiában 
él. 


3. Kormos papagájlepke (Callithomia phagesia). Ez a papagájlep- 
kefaj Ecuadorban honos, Szárnyfesztávolsága 6-7 cm. 


4. Közönséges üveglepke (Dircenna dero). Az egyik legismertebb 
üveglepkefaj, Brazíliában él, Szárnyfesztávolsága 6 em körüli. 


5. Fehérpettyes üveglepke (Hypomcnitis theudelinda). Áttetsző 
szárnyait ritkás sárga pikkelyzet fedi. Hátulsó szárnyait sötétbarna 
és fehér foltok tarkítják. Szárnyfesztávolsága 6 em körül van, Pe- 
ruban honos, 


Az üveglepkék is ún. , védett" lepkék, undorító testfolyadékuk 
miatt a madarak nem fogyasztják öket. Jó néhány fajukat más csa- 
ládokba tartozó lepkefajok, a mimikri révén utánozzák. Így 
válnak maguk is védetté, bár valójában nem képesek a fenti vé- 
dekezésre. 

A lepkék lassan repülnek, a fajok zöme erdőkben él, csak az át- 
tets: rnyú fajok kötődnek a nyíltabb, napfényesebb területek- 
hez. 

Hernyóik simák, ritkásan szőrösek, a fajok nagy részének her- 
nyója a burgonyaféléken (Solanaceae) él. Bábjaik vaskosak, nagy 
szárnytokjuk miatt púposnak tűnnek. Fejjel lefelé csüngenek, gyak- 
ran fémesen csillogó foltjaik vannak. 


s: 

BÜZLEPKÉK (DANAIDAE) 


A bűzlepkék, amelyeket császár- vagy királylepkéknek is nevez- 
nek, a trópusi és szubtrópusi területek híres lepkéi. Nevük is el- 
árulja, hogy kellemetlen szagúak, söt sokuk testnedve mérgező. 

A család mintegy 300 fajt számlál, a fajok szárnyalakja és min- 
tázata meglehetősen egységes. Szárnyuk széles, mintázatuk nagy 
foltokból áll. A legkisebb faj szárnyfesztávolsága 5 em körüli, a leg- 
nagyobb eléri a 18 cm-t, a fajok általában 6-9 cm nagyságúak. 

A bűzlepkék kellemetlen szagú, mérgező testfolyadéka a her- 
nyók táplálékából származik. A hernyók ugyanis mérgező növé- 
nyeken: selyemkóróféléken (Asclepiadaceae) és télizöldféléken 
(Apocynaccac) élnek. A lepkék védettségét, amint már láttuk, más 
családok fajai is , kihasználják": bár ők maguk ártalmatlanok, 
a bűzlepkékhez való nagyfokú hasonlóságuk miatt őket sem tá- 
madják meg a madarak. 

A bűzlepkék hernyói feltűnőek: tarkák, sokszor ragyogó színű- 
ek, testükön 2-4 pár fonalas, bunkós végű kiemelkedés látható. 
A bábok fejjel lefelé csüngenek, zömök, kerekded formájúak. 

1. Kameruni királylepke (Danaus limniace petiverana). A bűzlep- 
kék egyik jellegzetes csoportját alkotják a királylepkék (Danaus- 
fajok). A kameruni királylepke Afrikában él: Kamerunban honos. 
Szárnyfesztávolsága 7-8 cm. 

2. Afrikai királylepke (Danaus chrysippus alcippus). Afrika és 
Ázsia széles területein honos faj, az itt bemutatott forma Dél-Afri- 
kában él. Szárnyfesztávolsága 6 em körül van. 

3. Indiai királylepke (Danaus chrysippus dorippus). Ugyanannak 
a fajnak az Indiában élő, narancsvörös színezetű formája. Szárny- 
fesztávolsága 7 cm körül van. 

4. Maláji királylepke (Danaus síita ethologa). Ez a Danaus-faj 
Malájföldön honos. Szárnyfesztávolsága 7-8 cm. 

1. Űj-guineai bársonylepke (Euploea callithoe hansemanni). A bár- 
sonylepkék vagy angol nevükön , varjak" csaknem feketék, de sok 
fajuk szárnyain ragyogó fények csillognak. Az új-guineai bársony- 
lepke szárnyainak kék és vörösbarna fényük van. Szárnyfesztá- 
volsága 8-9 em. 


2. Fehérszegélyű bársonylepke (Euploca tulliolus niveata). Ez a kis 
termetű faj Ausztráliában él. Szárnyfesztávolsága 5-6 cm. 


3. Burmai nimfalepke (Idea hadeni). A nimfalepkék (Idea-fajok) 
Délkelet-Ázsiában élnek. Nagy termetű lepkék, szárnyaik selyem- 
pPapírszerűek, repülésük jellegzetesen sikló-vitorlázó repülés. A 
bemutatott faj Burmában él, 10-11 cm nagyságú. 


A bűzlepkék bizonyos nemzetségének elterjedési területe igen nagy. 
A meleg égövön, az Egyenlítőhöz közeli tájakon, sok helyütt a bűz- 
lepkék a legfeltűnőbb nappali lepkék, lomha repülésük különösen 
szembeszökövé teszi őket. A vándorló fajok elterjedése benyúlik 
a mérsékelt égövi területekre is. 

Az egyik legismertebb vándorlepkefaj az Észak-Amerikában 
élő pompás királylepke (Danaus plexippus). Ez a faj nem trópusi 
lepke, az USA-ban és Kanada déli területein él. Ősszel, a hűvös 
idő beálltával a lepkék nagy tömegekben indulnak el dél felé, s az 
USA déli részein és a mexikói határvidéken telelnek. A telelő lep- 
kék óriási fürtökben lógnak a fák és cserjék ágairól. Márciu: 
áprilisban azután, mint a madarak, megindulnak vissza észak fel 
Csaknem két hónapig tartó vándorlás után érik el igazi hazájukat, 
ahol lerakják petéiket, s kifejlődik a következő nemzedék. 

A lepkék szívósságára jellemző, hogy időnként néhány példány 
Nagy-Britanniában is feltűnik. Mivel hernyójának tápnövénye 
nem él Európában, szinte biztos, hogy a lepkéket vándorútjukon 
az uralkodó nyugati szél átsodorta Angliába, ott azonban tovább 
szaporodni már nem tudnak. 

NÉVMUTATÓ 


A római számok a színes táblákat, az arab számok a lepkéket 


ismertető szövegoldalakat jelölik.) 


Amazon-lepkék XXIV. 
Amazon-lepke, kis XXIV., 50 
Azúrlepkék XXI-XXIII. 
Azúrlepke, fényes XXIII., 48 

— Heléna XXII., 46 

— hosszúszárnyú XXII., 46 

— kékcsikos XXI., 44 

— sötét XXI., 44 

- tarka XXIII., 48 
ÁlLazúrlepke XIX., 40 
Ál-táncoslepke XV., 32 


Bambuszlepke, füstös XX., 42 
- nagy XIX., 40 
— sötét XX., 42 
Banánlepke XXIV., 50 
Bársonyfolt, ecuadori X., 22 
Bársonylepke,  fehérszegélyű 
XXIX., 60 
— új-guineai XXIX., 60 
Bíborlepke, narancsos XVII., 36 
- változékony XVII., 36 
Boglárkalepkék VII-IX. 
Bundáslepke, pajzsoshernyójú 
IX., 20 
Busalepkék I-II. 
Bűzlepkék XXVIII-XXIX. 


Császárpillangó TII., 8 
Csőröslepkék X. 

